
6. Papildināt ar 14.2 punktu šādā redakcijā:
	Iebildums
Valsts kontrole ir iepazinusies ar Izglītības un zinātnes ministrijas izstrādāto noteikumu projektu “Grozījumi Ministru kabineta 2018. gada 4. septembra noteikumos Nr. 560 "Valsts pētījumu programmu projektu īstenošanas kārtība” (turpmāk – Projekts) un tā sākotnējās ietekmes (ex-ante) novērtējuma ziņojumu (anotācija) un atbalsta projekta tālāku virzību, vienlaikus izsakot šādu iebildumu:
Projekta redakcijas 14.2. apakšpunktā paredzēts noteikt nemainīgu netiešo izmaksu vienotu likmi 25 procentu apmērā.  Likmes apmērs Projekta anotācijā pamatots, t.sk. ar netiešo izmaksu likmi 25% apmērā, kas noteikta Pētniecības un inovācijas pamatprogrammā "Apvārsnis Eiropa", ņemot vērā, ka Pētniecības un inovācijas programmas “Apvārsnis Eiropa” un valsts pētījumu programmu (turpmāk – VPP) ietvaros tiek veiktas līdzīgās darbības un ir līdzīgi atbalsta saņēmēji.
Valsts kontrole iebilst pret nemainīgas netiešo izmaksu likmes 25 procentu apmērā noteikšanu Projekta 14.2. apakšpunktā. Valsts kontrole aicina Projektā paredzēt kārtību netiešo izmaksu likmes periodiskai novērtēšanai un pielāgošanai vai - noteikt netiešo izmaksu vienoto likmi līdz 25 procentu apmēram, tās precīzu apmēru paredzot noteikt VPP projektu pieteikumu konkursu nolikumos atbilstoši attiecīgās nozares ministrijas veiktam novērtējumam par programmas īstenošanas izmaksām.
Vēršam uzmanību, ka šobrīd Pētniecības un inovācijas pamatprogrammā "Apvārsnis Eiropa", uz kuru Projekta anotācijā atsaucas Izglītības un zinātnes ministrija, noteiktā netiešā izmaksu likme 25 % apmērā ir bijusi regulāri novērtēta un pielāgota –  katrreiz izstrādājot jaunu pētniecības un inovāciju programmu. Saskaņā ar Priekšlikuma Eiropas Parlamenta un Padomes regulai, ar ko izveido programmu “Apvārsnis Eiropa”- pētniecības un inovācijas pamatprogrammu, ar ko nosaka dalības un izplatīšanas noteikumus, pavaddokumentā (Ietekmes novērtējums) (https://eur-lex.europa.eu/legal-content/EN/TXT/?uri=SWD%3A2018%3A0307%3AFIN)iekļauto informāciju, izstrādājot programmu “Apvārsnis Eiropa”:
tika izvērtēts iepriekš īstenotās programmas “Apvārsnis 2020”:
finansēšanas modelis un sniegta informācija, vai tiek plānotas izmaiņas programmā “Apvārsnis Eiropa”;
netiešo izmaksu aprēķins, izmantojot četras dažādas metodes, ieskaitot reālās tiešās izmaksas;
tika izvērtēti aptaujas rezultāti, kurā respondenti pauda viedokli, t.sk. par vienotu likmi netiešajām izmaksām;
tika izvērtētas alternatīvas finansēšanas modelim, piemēram, tika apsvērta vienota samazināta finansējuma likme visiem projektiem (75 % finansējuma likme) un netiešo izmaksu fiksētās likmes saistīšana ar personāla izmaksām.
Vienoto likmju periodisku novērtēšanu un pielāgošanu paredz arī Eiropas Parlamenta un Padomes Regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (https://eur-lex.europa.eu/legal-content/LV/ALL/?uri=celex:32018R1046 ) 184. pantā noteiktais – metodi, ar ko nosaka fiksētas summas, vienības izmaksas vai vienotas likmes, pamatā esošos datus un izrietošās summas, kā arī minēto summu atbilstību attiecībā uz sasniegto iznākumu un/vai rezultātiem, periodiski novērtē un attiecīgā gadījumā pielāgo saskaņā ar 181. pantu. Novērtējumu biežums un tvērums ir atkarīgs no izmaksu attīstības un būtības, jo īpaši, ņemot vērā būtiskas izmaiņas tirgus cenās un citus attiecīgus apstākļus.

